เทคนิคคัดเลือกหุ้น
ปูกะตอย : สวัสดีจ้า
22 มี.ค. 2556

ปูกะตอย : สวัสดีจ้า 
โนฮาว : สวัสดีครับ
ปูกะตอย : ช่วงนี้ตลาดหุ้นไทยผันผวนมากเลยอ่ะ
โนฮาว : กลัวล่ะสิ
ปูกะตอย : ไม่กลัว เพราะเราเน้นลงทุนระยะยาว ลงทุนหุ้นปันผล 
โนฮาว : ครับ แม่นักลงทุน
ปูกะตอย : แต่ลึกๆ ก็กลัวเหมือนกันนะ เพราะจะให้ถือหุ้นที่ลงทุนไปเป็นสิบๆ ปี คงไม่ได้ 
โนฮาว : ใช่แล้ว แม้ว่าจะลงทุนที่มีดี มีปันผลสม่ำเสมอ แต่ก็ต้องติดตามข้อมูลหุ้นที่เราลงทุนตลอดเวลา 
ปูกะตอย : แล้วมีอะไรแนะนำอ่ะ
โนฮาว : ก็อย่างการคัดเลือกหุ้น ก็ต้องมีเทคนิคด้วยนะ ซึ่งหลักการคัดเลือกหุ้น หรือเรียกสวยหรูว่า Stock Selection พอดีไปอ่านเจอในเว็บไซต์ บลจ.วรรณ บอกเอาไว้ว่าเราต้องทำการวิเคราะห์ปัจจัยพื้นฐานของบริษัท เพื่อให้รู้ถึงผลประกอบการของบริษัทนั้นๆ ทั้งในปัจจุบันและแนวโน้มในอนาคต รวมไปถึงความสามารถในการทำกำไร และอัตราการเติบโตของผลกำไรด้วย แต่ก็นั่นแหละการวิเคราะห์ปัจจัยพื้นฐานอาจจะช่วยให้รับรู้ว่าบริษัทไหนบ้างที่เป็นบริษัทที่ดี แต่ก็ไม่ได้หมายความว่าบริษัทที่ดีจะเป็นการลงทุนที่ดีไปด้วยเสมอไป
ปูกะตอย : ยังงัย
โนฮาว : บริษัทที่ดีอาจจะมีราคาหุ้นที่ซื้อขายกันอยู่ในตลาดที่สูงเกินไป ขณะที่ บริษัทที่มีผลประกอบการไม่ค่อยดีนัก อาจจะมีราคาหุ้นที่ต่ำเกินไป ถ้าเป็นแบบนี้การลงทุนในบริษัทหลังอาจจะเป็นการลงทุนที่ให้ผลตอบแทนดีกว่าก็ได้ ดังนั้นการคัดเลือกหุ้นจะต้องตอบคำถามให้ได้ 2 ข้อเสียก่อนข้อแรก ณ ขณะใดขณะหนึ่ง กลุ่มอุตสาหกรรมใดเป็นกลุ่มอุตสาหกรรมที่ดี และในกลุ่มอุตสาหกรรมที่ดีนั้น บริษัทไหนเป็นบริษัทที่ดี ควรค่าแก่การลงทุน ข้อที่สอง หุ้นของบริษัทที่เราได้มาจากการตอบคำถามข้อแรก มีราคาที่เหมาะสมหรือไม่
ปูกะตอย : ต่อเลยจ้า
โนฮาว : สิ่งที่มีความสำคัญมากในขั้นตอนการคัดเลือกหุ้น คือ ความเข้าใจในธุรกิจและกลยุทธ์ของบริษัท และลักษณะของหุ้นบริษัทที่มีแตกต่างกันไป 
ปูกะตอย : จริงด้วยน่ะ เพราะเมื่อเราลงทุนหุ้นไปแล้ว ก็ไม่ได้หมายความว่าจะสามารถถือไปได้ตลอด ตลอด งั้นวันนี้ขอตัวก่อนนะ บ๊าย บาย